armvectores/hy_wikipedia_2023 huggingface dataset:
Եվրոպական գավաթ 1983–84

Եվրոպական գավաթ 1983–84 Եվրոպական գավաթի 29-րդ մրցաշրջանն էր, որում հաղթեց Լիվերպուլը՝ եզրափակչում պարտության մատնելով Ռոմային հետխաղային 11 մետրանոցներով, խաղի հիմնական ժամանակը և լրացուցիչը ավարտվեցին 1–1 հաշվով։
Եզրափակիչը կայացավ Հռոմի Օլիմպիական մարզադաշտում 1984 թվականի մայիսի 30-ին, խաղը դիտում էին 69 693 հանդիսական։
Դինամո Բուխարեստը դուրս թողեց գործող չեմպիոն Համբուրգին երկրորդ տուրում։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1983–84 Եվրոպական գավաթ - արդյունքներ (արխիվ)
Բոլոր գոլ խփողները 1983–84 Եվրոպական գավաթի մրցաշարում (բացառությամբ նախնական շրջանը) protocols UEFA
Տակեշի Ուրատա

Տակեշի Ուրատա (ճապ.՝ 浦田 武, 1947 - դեկտեմբերի 15, 2012(2012-12-15)), ճապոնացի սիրողական աստղագետ, աստերոիդների հայտնաբերող, աշխատել է Նիհոնդայրա աստղադիտարանի Յակիիմո կայանում։
1978 թվականին նա դարձավ առաջին սիրող աստղագետներից մեկը, ով ինքնուրույն հայտնաբերել էր աստերոիդ, ընդ որում ավելին քան հիսունամյա տարիքում։ Այս աստերոիդը նա անվանեց իր դստեր, Միձուհոյի անունով։ Այս իրադարձությունը բերեց նրան, որ Ճապոնիայում կտրուկ աճեց սիրող աստղագետների քանակը, որոնցից շատերը նույնպես դարձան աստերոիդ հայտնաբերողներ։ Հաջորդ տասնամյակում ճապոնացի սիրող աստղագետների կողմից հայտնաբերվեց ավելին քան 160 նոր աստերոիդներ։
Տակեշի Ուրատան չափազանց հաջողակ աստերոիդ հայտնաբերող է, քանի որ իր գործունեության սկզբից 1978 թվականից սկսած հայտնաբերել է ընդհանուր առմամբ 629 աստերոիդ, որոնցից որոշները համատեղ այլ աստղագետների հետ։ Բացի աստերոիդներից նրա հայտնաբերումների ցանկում են մեկ պարբերական գիսաստղ՝ 147P/Ուրատա - Նիիջիմա, որը նա հայտնաբերել է Ցունեո Նիիջիմայի հետ համատեղ 1986 թվականին։ Նա նաև հրապարակել է տարաբնույթ նյութեր գիտական ամսագրերում տիեզերական հետազոտությունների թեմաներով։ Հանդիսանում էր նաև «Փոքր մոլորակների Ճապոնական էֆեմերիդների» խմբագիրը։
Ուրատայի ներդրումը գնահատելով, նրա անունով է անվանվել (3722) Ուրատա աստերոիդը։


== Ծանոթագրություններ ==


== Արտաքին հղումներ ==
Ժողովածու (1406)

Ժողովածու (1406), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1406 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 19,5x13 չափս։ Ձեռագիրը կազմված է 237 թերթից։ Գրված է միասյուն, նոտրգիրով։ Կազմը` կաշեպատ տախտակ դրոշմանիշ։


== Բովանդակություն ==
Մեկնութին Կաթողիկեայց թղթոց։
Պատմութինք ժողովոցն Նիկոյ, Սարդիկոյ և Կ․ Պօլսոյ (Թրգմ․ Յակոբ Կարնեցի)։


== Ծանոթագրություններ ==
Մայլս Կենլոք

Մայլս Լևիս Ջորջ Կենլոք (անգլ.՝ Myles Lewis George Kenlock, նոյեմբերի 26, 1996(1996-11-26), Լամբեթ, Մեծ Լոնդոն), անգլիացի պրոֆեսիոնալ ֆուտբոլիստ, պաշտպան։ Ներկայումս հանդես է գալիս Չեմպիոնշիպը ներկայացնող «Իսպվիչ Թաուն»-ում։


== Ակումբային կարիերա ==
Կենլոքը «Քրիսթալ Փելաս»-ի ակադեմիայի սան է։ Նա միացել է «Իսպվիչ Թաուն»-ի ակադեմիային 2014 թվականի ապրիլին։ Թիմի հիմնական կազմում նա իր դեբյուտը նշել է 2015 թվականի օգոստոսի 11-ին՝ Ֆուտբոլային լիգայի գավաթի խաղարկության շրջանակներում կայացած «Ստիվենիջ ՖԱ»-ի դեմ խաղում։
2015 թվականի օգոստոսի 24-ին Մայլս Կենլոքը 2 տարվա պայմանագիր է կնքել «Իսպվիչ Թաուն»-ի հետ, հետագայում 12 ամիս երկարաձգելու հնարավորությամբ։


== Վիճակագրություն ==


== Ծանոթագրություններ ==
Բելկի (գյուղ, Իլինեցկոեի շրջան)

Անվան այլ կիրառումների համար տե՛ս՝ ԲելկիԲելկի (ուկրաիներեն՝ Білки), գյուղ Ուկրաինայի Վիննիցայի մարզի Իլինեցկոեի շրջանում։
2001 թվականի տվյալներով Բելկի գյուղում բնակվում էր 728 մարդ։ Բնակավայրը զբաղեցնում է 2,83 կմ² տարածք։ Բնակչության խտությունը կազմում էր 257,24 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալիսա Գալյամովա

Ալիսա Գալյամովա (թաթ.՝ Ğällämeva Alisä Mixail qızı, Алисә Михаил кызы Галләмева հունվարի 18, 1972(1972-01-18), Կազան, ՌԽՖՍՀ, ԽՍՀՄ), խորհրդային, ուկրաինական և ռուս շախմատիստուհի Կազանից, միջազգային գրոսմայստեր, Ռուսաստանի բազմակի չեմպիոնուհի։ 2010 թվականին Ռուսաստանի թիմի կազմում հաղթել է Շախմատային Օլիմպիադայում։


== Կենսագրություն ==
Ծնվել է Կազանում ռուս-թաթարական ընտանիքում (Գալյամովա մոր ազգանունն է)։ Ուսումը սկսել է 10-րդ մանկապատանեկան սպորտային դպրոցում, հետագայում մոսկովյան սպորտային ինտերնատում։
Առաջին մարզիչը Ռուսաստանի վաստակավոր մարզիչ Օլեգ Իլյասովիչ Իգլամովն էր։ Հետագայում նրա մարզիչը դարձավ Ալեքսանդր Նիկոլաևիչ Պանչենկոն, միջազգային գրոսմայստեր, Ռուսաստանի վաստակավոր մարզիչ։
1982 թվականին դարձավ խորհրդային «Աշխատանքային ռեզերվ» կամավոր մարզական ընկերության չեմպիոնուհի։
1983-1984 թվականներին Թաթարստանի կրկնակի արծաթե մրցանակակիր կանանց մեջ, իսկ 1985-1986 թվականներին նվաճել է չեմպիոնուհու կոչումը։
1987 թվականին ստացել է արծաթե մեդալ ԽՍՀՄ-ի մինչև 16 տարեկան աղջիկների առաջնությունում (Չելյաբինսկ)։
1987 թվականին հաղթում է մինչև 16 տարեկան աղջիկների աշխարհի առաջնությունում (Ինսբրուք)։
1988 թվականին կրկնեց իր հաջողությունը Ռումինիայի առաջնությունում (Տիմիշոարա), ինչպես նաև դարձավ չեմպիոնուհի մինչև 20 տարեկան տարիքային կատեգորիայում (Ավստրալիա, Ադելաիդա)։
Ալիսա Գալյամովան ԽՍՀՄ հավաքականների կազմում մասնակցել է երեք համաշխարհային օլիմպիադաների (1990, Հարավսլավիա, 2-իդ տեղ), Ուկրաինա (1992, Ֆիլիպիններ, 2-րդ տեղ), Ռուսաստան (1996, Հայաստան, 3-րդ տեղ)։
1997 թվականին դարձավ Ռուսաստանի չեմպիոնուհի և հաղթեց համաշխարհային թագի թեկնածուների մրցաշարում։ Նույն տարում դարձավ շախմատային Օսկարակիր։ Մրցանակը նրան և այլ շախմատիստների հանձնվեց Միջազգային շախմատային լրատվության կազմակերպության կողմից, որպես տարվա լավագույն շախմատիստներ։
2003 թվականին Ռուսաստանի չեմպիոնուհի Թաթարստանի հավաքականի կազմում։
1999 թվականին Կազանում կայացած ՖԻԴԵ-ի վարկածով չեմպիոնուհի կոչման համար մրցամարտում Ալիսա Գալյամովան պարտվեց չինացի շախմատիստուհի Սե Ցզյունին։
2006 թվականին եզրափակիչ չեմպիոնական մրցամարտում Ալիսա Գալյամովան պարտվեց Սյույ Յուհուային։
2009 թվականին դարձել է Ռուսաստանի շախմատի չեմպիոնուհի (7,5 из 9), իսկ 2010 կրկնում է իր հաջողությունը համառ պայքարում հավաքելով 11-ից 7 միավոր։
2010 թվականին դարձել է Համաշխարհային շախմատային օլիմպիադայի չեմպիոնուհի Ռուսաստանի հավաքականի կազմում ։
1991 թվականին ամուսնացել է ուկրաինացի շախմատիստ Վասիլի Իվանչուկի հետ։ Նրանք ունեն որդի` Միշան։ Նրանց ամուսնական կյանքը խատարվեց մի քանի տարուց։
Մշտապես բնակվում է Կազանում, որտեղ հիմնադրել է սեփական համայնքային շախմատի դպրոց, ինչպես նաև փոքր բիզնես։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Անձնական էջը ՖԻԴԵ-ի կայքում
Անձնական էջը Chessgames բազայում
Անձնական էջը 365chess.com կայքում
Դրակինո (գյուղ, Սերպուխովսկի շրջան)

Անվան այլ կիրառումների համար տե՛ս՝ ԴրակինոԴրակինո (ռուս.՝ Дракино), գյուղ Ռուսաստանի Մոսկվայի մարզի Սերպուխովսկի շրջանի կազմում։
Բնակչությունը 2006 թվականին գրանցված տվյալներով կազմում էր 127 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լ՛որեալ-ՅՈՒՆԵՍԿՕ

Լ ՛ՈՐԵԱԼ-ՅՈՒՆԵՍԿՕ, մրցանակաբաշխություն գիտնական կանանց համար։ Այն ուղղված է գիտության մեջ կանանց դիրքի բարելավմանը, ճանաչելի դարձնել այն կին հետազոտողներին, ովքեր նպաստում են գիտության առաջընթացին։ Ֆրանսիական  L'Oréal ընկերության և ՅՈՒՆԵՍԿՕ-ի համագործակցությամբ կյանքի կոչվեց այս նախագիծը։ Յուրաքանչյուր մրցանակակիր ստանում է $100,000 դրամական պարգև։
Ամեն տարի միջազգային ժյուրին գտնում է հետևյալ երկրամասերից այն մրցանակակիրներին, որոնց գիտական աշխատանքը կապ ունի իրական կյանքի հետ․

Աֆրիկա և Միջին Արևելք
Ասիա և Օվկիանիա
Եվրոպա
Լատինական Ամերիկա և Կարիբյան երկրներ
Հյուսիսային Ամերիկա (սկսած 2000 թվականից)Այս նույն կառույցը տրամադրում է նաև միջազգային կրթաթոշակ երկու տարով մինչև 40,000 ԱՄՆ դոլարի չափով այն 15 կանանց, ովքեր զբաղվում են գիտությամբ, կատարում են հետազոտական աշխատանքներ։ Այս ծրագիրը սկսել է 2000 թվականից, իսկ 2015 թվականին վերանվանվել Rising Talent Grants (Սկսնակ տաղանդների մրցանակ)-ի։


== Ծանոթագրություններ ==
Սլոբոդկա (գյուղ, Դերաժնյայի շրջան)

Անվան այլ կիրառումների համար տե՛ս՝ ՍլոբոդկաՍլոբոդկա (ուկրաիներեն՝ Слобідка), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Սլոբոդկա գյուղում բնակվում էր 203 մարդ։ Բնակավայրը զբաղեցնում է 0,764 կմ² տարածք։ Բնակչության խտությունը կազմում էր 265,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միրանդա (այլ կիրառումներ)

Միարնդա եզրը կարող է վերաբերել․

Միրանդա (արբանյակ) (Ուրան V), Ուրանի հինգ մեծ արբանյակներից, մոլորակին ամենամոտ ու ամենափոքր արբանյակն է։
Միրանդա (կոմունա), կոմունա Իտալիայում, գտնվում է Մոլիզե մարզում, ենթարկվում է Իզմներիա գավառին։
Սուվորովյան ուսումնարաններ

Սուվորովյան ռազմական ուսումնարան, ՍՌՈւ (ռուս.՝ Суворовское военное училище), հատուկ միջնակարգ ռազմական ուսումնական հաստատություններ նախկին ԽՍՀՄ-ում և ներկայիս Ռուսաստանի Դաշնությունում և Բելառուսի Հանրապետությունում։ 
Հիմնվել են ԽՍՀՄ ԺԿխ-ի և ՀամԿ(բ) կ ԿԿ 1943 թվականի որոշմամբ։ Պատրաստում են սաներ՝ զինված ուժերի բուհեր ընդունվելու համար։ Համալրվում են 8-րդ դասարանն ավարտած 15-16 տարեկան պատանիներով։ Ուսման տևողությունը 2 տարի է։ 1977 թվականին գործում էր 8 Սուվորովյան ուսումնարաններ (Լենինգրադ, Կազան, Կալինին, Կիև, Մինսկ, Մոսկվա, Սվերդլովսկ, Ուսսուրիյսկ)։
Նեմի

Նեմի (իտալերեն՝ Nemi), կոմունա Իտալիայում, գտնվում է Լացիո մարզի Հռոմ գավառում։
Բնակչությունը կազմում է 1922 մարդ 2005 թվականին, խտությունը կազմում է 275 մարդ/քկմ։ Զբաղեցնում է 7 քկմ տարածք։ Փոստային ինդեքսը - 040։ Հեռախոսային կոդը - 06։


== Արտաքին հղումներ ==
http://www.comunedinemi.it/ Archived 2005-07-28 at the Wayback Machine.


== Ծանոթագրություններ ==
Մատիս թանգարան (Լը Կատո)

Մատիս թանգարան (ֆր.՝ Musée Départemental Henri Matisse), թանգարան, որը գտնվում է Ֆրանսիայի Լե Կատո-Կամբրեզի կոմունայում, և որտեղ հիմնականում ցուցադրվում են Անրի Մատիսի նկարները։ Թանգարանը հիմնադրվել է հենց Մատիսի կողմից, 1952 թվականի նոյեմբերի 8-ին։ Նա նաև սահմանել է իր աշխատանքները կազմակերպելու ձևը։ Այդ ժամանակ թանգարանը գտնվել է Լե Կատոյի քաղաքապետարանի հարսանյաց սրահում։
1956 թվականին, Մատիսի մահից հետո, թանգարանի նկարների հավաքածուն մեծացել է` Օգուստ Հերբինի` 65 նկարներից բաղկացած նվերի շնորհիվ։
1982 թվականին թանգարանը տեղափոխվել է «Ֆենելոն պալատ», և դրա ղեկավարումը քաղաքից փոխանցվել է Նոր դեպարտամենտին 1992 թվականին։ Երեք տարի շինարարությունից հետո թանգարանը վերաբացվել է 2002 թվականի նոյեմբերի 8-ին։
Թանգարանում պահվող Մատիսի նկարների հավաքածուն մեծությամբ երրորդն է Ֆրանսիայում։
Ցուցադրությունների տասնյոթ սենյակներով և մոտ 4.600 մետր քառակուսի մակերեսով թանգարանում ցուցադրվում են Մատիսի ստեղծագործություններից ավելի քան 170-ը, ինչպես նաև` Ավգուստ Հերբինի 65 նկարներ, որոնք նվիրել է հենց նկարիչը, Հերբինի ազգական ու աշակերտ Ջենեվև Կլայսեի նկարներից և 30 լուսանկար Անրի Կարտիե Բրեսոնի հավաքածուից։
Թանգարանում պարբերաբար անցկացվում են ժամանակավոր ցուցահանդեսներ։


== Ֆենելոն պալատի պատմությունը ==
Ֆենելոն պալատը, որում ընդգրկված է թանգարանի մեծ մասը, օգտագործվել է Կամբրեի եպիսկոպոսների կողմից որպես ապաստարան։ Այն վերակառուցվել է 18-րդ դարում, Թեոդոր Բրոնգնիարթի կողմից, որը նաև ստեղծագործել է նեոդասական ոճով։
Կատեացիները դրա անվանումը տվել են Ֆրանսուա Ֆենելոնի պատվին, որը եղել է Կամբրեի արքեպիսկոպոսը։ Պալատի դասական ֆրանսիական պարտեզը նախագծել է Լե Նոտրը։
19-րդ դարում շենքը փոխակերպվել է բամբակզտիչի։ Դրանից հետո, 1878 թվականից, այն գնվել է քաղաքի կողմից և օգտագործվել է որպես Լե Կատոյի երեխաների համար դպրոց, և ավելի ուշ՝ 1982 թվականին, դարձել է թանգարան։


== Աշխատանքներ ցանկ ==
Unité (Միություն) (1969)
Bois sculpté (Քանդակված անտառ) (1921)
Lénine-Staline (Լենին-Ստալին) (1948)
Réalité spirituelle (Հոգևոր իրականություն) (1938)
Union (Միություն) (1959)
Coquelicots et Iris II (Կարմիր կակաչներ և հիրիկ II)
Étude pour La Vierge et l'enfant (Տիրամոր և մանկան ուսումնասիրություն) (1951)
Femme à la gandoura bleue (1951)
Femme au chapeau (Գլխարկով կինը) (1951)
Intérieur aux barres de soleil (1942)
Le Violoniste (Ջութակահարը) (1917)
Marguerite au chapeau de cuir (Մարգարիտը փետուրե գլխարկով) (1914)
Nu accroupi (Կռացած մերկությւն) (1936)
Nu rose, intérieur rouge (Վարդագույն մերկություն, կարմիր ինտերիեր) (1947)
Tahiti II (Թաիթի II) (1936)


== Պատկերասրահ ==

		
		
		


== Ծանոթագրություններ ==
Գիշերը հեծանիվով

«Գիշերը հեծանիվով» (անգլ.՝ Night Biking), հեծանվային միջոցառումների շարք, որի նպատակը, Հայաստանում առողջ ապրելակերպի քարոզչությունն ու «հեծանվային մշակույթի» արմատավորումն է։ Նախաձեռնության կազմակերպիչներից Վահե Հովհաննիսյանի խոսքերով՝ իրենց նպատակն է հասնել նրան, որ հեծանիվը դիտվի իբրև առօրյա փոխադրամիջոց, մյուս փոխադրամիջոցների հետ հավասար։


== Պատմություն ==

2012 թ. հունիս–սեպտեմբեր ամիսների ընթացքում այս խորագրի ներքո անցկացվեց 7 միջոցառում, որոնց ընթացքում մասնակիցների թիվը շուրջ մեկ տասնյակից հասավ ավելի քան 150 հոգու։
Միջոցառումների ժամանակ հեծավորդներն իրենց հեծանվավազքը սկսում էին Կասկադ համալիրից և լուսաբացը դիմավորում Երևանի որևէ բարձրադիր վայրում (Հաղթանակի մոնումենտ, Ծիծեռնակաբերդ և այլն)։
2012 թ. վեջին՝ յոթերորդ միջոցառումը, որին մասնակցում էր ավելի քան 150 հեծանվորդ, տեղի ունեցավ սեպտեմբերի 15-16-ի գիշերը։ Վերջին «Գիշերը հեծանիվով»–ի մասնակիցներն արևածագը դիմավորեցին Էրեբունի ամրոցի մոտ լեռնային հեծանվավազքով (mountain biking) և յոգայով։
«Գիշերը հեծանիվով» նախաձեռնության կազմակերպիչն է հայկական Իվենթոտ նախագիծը։
2013 թ. առաջին և ընդհանուր թվով 8-րդ «հեծանվային գիշերը» անցկացվեց մայիսի 18-19-ի գիշերը։ Այս անգամ միջոցառմանը մասնակցեցին մոտ 250 հեծանվորդներ։
2014 թ. մայիսի 24–ին տեղի ունեցավ հոբելյանական 10-րդ «Գիշերը հեծանիվով»-ը։ Հարյուրավոր երիտասարդներ իրենց սեփական կամ հատուկ այդ օրվա համար վարձած հեծանիվներով գիշերվա կեսին Ազատության հրապարակից շարժվեցին դեպի «Հաղթանակ» զբոսայգի, որտեղ էլ դիմավորեցին արևածագը։


== Ծանոթագրություններ ==


== Արտաքին հղումներ ==
7-րդ հեծանվային գիշերն ու արևածագը միջնաբերդից «Ազատություն» ռադիոկայանի նկարահանած տեսանյութը «Գիշերը հեծանիվով 7»–ի մասին
Գիշերը հեծանիվով HotTV-ի նկարահանած վերջին արշավի տեսանյութը
Շաո Ցզյաի

Շաո Ցզյաի, (չին.՝ 邵佳, ապրիլի 10, 1980, Պեկին, Չինաստանի Ժողովրդական Հանրապետություն), չինացի ֆուտբոլիստ, խաղում է կիսապաշտպանի դիրքում։ Հանդես է գալիս Չինաստանի առաջին ենթախմբի՝ «Բեյցզին Գոան» թիմում։ Նախկինում հանդես է եկել նաև Չինաստանի ազգային հավաքականում։ Հավաքականի կազմում հանդես է եկել Աշխարհի 2002 թվականի առաջնությանը։


== Ծանոթագրություններ ==
(4204) Բարսիգ

(4204) Բարսիգ (անգլ.՝ Barsig), աստերոիդ աստերոիդների հիմնական գոտում։ Հայտնաբերվել է 1985 թվականի մայիսի 11-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,269095 ա. մ., առավելագույնը մոտենում է 2,0751 ա. մ. հեռավորության վրա և հեռանում 2,4631 ա. մ.։ Արեգակի շուրջ մեկ ամբողջական պտույտ է կատարում 1248,47 երկրային օրվա ընթացքում, իր ուղեծրով շարժվելով միջինում 0,288353 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4204) Բարսիգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դելֆին արևելյան

Դելֆին արևելյան (լատ.՝ Consolida orientalis), հրանուկազգիների ընտանիքին պատկանող միամյա, ձմեռող երկշաքիլավոր մոլախոտ։ Ունի խոր գնացող առանցքային արմատ և ուղղաձիգ հաստ, քիչ ճյուղեր ունեցող ցողուն, որի բարձրությունը հասնում է 60 սմ-ի։ Այն ծածկված է նոսր և գանգուր մազմզուկներով։ Ծաղիկները վառ մանուշակագույն են։ Տերևները ուղիղ են, գեղձամազոտ։ Ծաղկում է մայիսից հուլիս ընկած ժամանակահատվածում։ Բազմանում են միայն սերմերով, որոնք ծլում են աշնանն ու գարնանը։ 1000 սերմը կշռում է 1,3 գրամ։ Դելֆինի սերմերը 33% ճարպ և զգալի քանակությամբ ալկալոդիներ են պարունակում։
Տարածված է Եվրոպայի միջին գոտիներում, Ասիայի հյուսիսում։


== Աղբյուրներ ==
Ռ.Ս.Կարապետյան - «Հայաստանում տարածված մոլախետերի ատլաս», «Լույս» հրատարակչություն, Երևան, 1980
Ջուրուղվեթ

Ջուրուղվեթ (վրաց.՝ ჯურუყვეთი), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 30 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 711 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Նովոցիմլյանսկայա

Նովոցիմլյանսկայա (ռուս.՝ Новоцимлянская), ստանիցա Ռուսաստանի Ռոստովի մարզի Ցիմլյանսկի շրջանում։ Նովոցիմլյանսկի գյուղական համայնքի վարչական կենտրոնն է։
Հելլենականություն

Հելլենականություն (հուն․՝ Ἑλληνισμός) կամ Հունական ազգային կրոն (հուն․՝ λληνικὴ εθνική θρησκεία), հայտնի է նաև որպես Դոդեկաթեիզմ (հուն․՝ Δωδεκαθεϊσμός) կամ Հունական նոր հեթանոսություն, 1990-ականներին առաջացած հին հունական կրոնը և դրա ծեսերը վերականգնող ու իրականցնող մի շարք նոր հեթանոսական շարժումների ընդհանուր անվանում։
Հունական վերականգնողականությունը տարածված է Հունաստանում և հունական համայնքներում երկրից դուրս։ 2005 թվականին շարժման առաջնորդները հայտնել են, որ այն ունի շուրջ 2 հազար հետևորդ և շուրջ 100 հազար հետաքրքրվածներ։


== Ծանոթագրություններ ==
(321) Ֆլորենտինա

(321) Ֆլորենտինա (անգլ.՝ Florentina), աստերոիդ աստերոիդների հիմնական գոտում։ Հայտնաբերվել է 1891 թվականի հոկտեմբերի 15-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,886114 ա. մ., առավելագույնը մոտենում է 2,7597 ա. մ. հեռավորության վրա և հեռանում 3,0125 ա. մ.։ Արեգակի շուրջ մեկ ամբողջական պտույտ է կատարում 1790,89 երկրային օրվա ընթացքում, իր ուղեծրով շարժվելով միջինում 0,201017 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,59° անկյուն։
Ֆլորենտինա աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(321) Ֆլորենտինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6896) 1987 RE1

(6896) 1987 RE1, աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 13-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,294123 ա. մ., առավելագույնը մոտենում է 1,7937 ա. մ. հեռավորության վրա և հեռանում 2,7945 ա. մ.։ Արեգակի շուրջ մեկ ամբողջական պտույտ է կատարում 1269,18 երկրային օրվա ընթացքում, իր ուղեծրով շարժվելով միջինում 0,283648 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6896) 1987 RE1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գարկավեց (գյուղ, Կրասնոկուտի շրջան)

Գարկավեց (ուկրաիներեն՝ Гаркавець), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1695 թվականին։
2001 թվականի տվյալներով Գարկավեց գյուղում բնակվում էր 8 մարդ։ Բնակավայրը զբաղեցնում է 0,212 կմ² տարածք։ Բնակչության խտությունը կազմում էր 37,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուուռեմեցա

Սուուռեմեցա (էստ․՝ Suuremetsa), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(5997) Դիրաք

(5997) Դիրաք (անգլ.՝ Dirac), աստերոիդ աստերոիդների հիմնական գոտում։ Հայտնաբերվել է 1983 թվականի հոկտեմբերի 1-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,209477 ա. մ., առավելագույնը մոտենում է 1,8259 ա. մ. հեռավորության վրա և հեռանում 2,593 ա. մ.։ Արեգակի շուրջ մեկ ամբողջական պտույտ է կատարում 1199,59 երկրային օրվա ընթացքում, իր ուղեծրով շարժվելով միջինում 0,300103 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5997) Դիրաք աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնաստերոլո դի Սավիլյանո

Մոնաստերոլո դի Սավիլյանո  (իտալ․՝ Monasterolo di Savigliano), կոմունա Իտալիայում՝ Պիեմոնտ մարզի Կունեո գավառում։
Բնակչությունը 1200 մարդ է (2008 թվականի տվյալներով)։ Բնակչության խտությունը 80 մարդ/կմ² է։ Տարածքը՝ 15 ։ Փոստային ինդեքս՝ 12030։ Հեռախոսային կոդ՝ 0172։
Բնակավայրի հովանավորն է համարվում սուրբ Պրովը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար` 0172 373026
Էլեկտրոնային հասցե` info@comune.monasterolodisavigliano.cuneo.it
Գլխավոր կայք` http://www.comune.monasterolodisavigliano.cuneo.it/ Archived 2009-06-11 at the Wayback Machine.


== Արտաքին հղումներ ==
http://www.comune.monasterolodisavigliano.cuneo.it/ Archived 2009-06-11 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Smooth Criminal

«Smooth Criminal» առաջին տարբերակը անվանվել է «Chicago 1945», հայտնվել է 1985 թվականին և վերջնականապես անվանվել «Al Capone», որն այդպես ել չընդգրկվեց Bad այլ կրկին վերանվանվեց։ Օրիգինալ «Smooth Criminal»-ի առաջին դեմոն ջայնագրվել է 1986 թվականին։
«Smooth Criminal» երգը ձայնագրվել է չափավոր-արագ տեմպում 122 հարված րոպեում։ Տեքստում խոսքը մի կնոջ մասին է՝ Էննի անունով։ Երգը ներկայացվել է 1988 թվականին և դարձել Ջեքսոնի ռեպերտուարի ամենահահյտննիներից մեկը։


== Համերգային կատարում ==
«Smooth Criminal» կատարվել է Bad World Tour-ի ընթացքում 1988-1989 թվականները։ Այն պլանավորվում էր
կատարել չկայացած շրջագայությանը։


== Վիդեո ==
Սկզբում Մայքլը ուզում էր նկարահանել կարճ ֆիլմ վեստեռն ժանրում, բայց հետո փոխեց ժանրը Գանգստերական ֆիլմի։ Նկարահանումները կայացել են 1988 թվականի փետրվարից ապրիլը։


== Երգացանկ ==


== Հիթ-շքերթներ ==


=== Շաբաթական հիթ-շքերթներ ===


=== Տարեվերջյան հիթ-շքերթներ ===


== Կազմ ==


=== Ձայնագրության մասնակիցներ ===
Վոկալ, բեք-վոկալ, ծափեր — Մայքլ Ջեքսոն
Կիթար — Դեվիդ Ուլիլյամս
Սաքսոֆոն — Քիմ Խաչքրոֆթ և Լարրի Ուլիյամս
Փող — Գերի Գրանթ և Ջերրի Խեյ
Սինկլավիռ — Քրիսթոփեր Կարրել
Սինթեզ — Ջոն Բառնս և Մայքլ Բոդդիկեր
Հարվածային — Բիլլ Բոթրելլ, Ջոն Ռոբինսոն և Բրյուս Սվեյդեն


== Ծանոթագրություններ ==
Ջուզեպպա Բարբապիկկոլա

Ջուզեպպա Էլեոնորա Բարբապիկկոլա (իտալերեն՝ Giuseppa Eleonora Barbapiccola, 1702, Սալեռնո, Կամպանիա, Իտալիա - 1740, Նեապոլ, Նեապոլի թագավորություն), իտալացի բնափիլիսոփա, պոետ և թարգմանիչ։ Առավել հայտնի է 1722 թվականին Ռենե Դեկարտի «Փիլիսոփայության սկզբունքները» աշխատության թարգմանությամբ։
Նա Արկադիի ակադեմիայի անդամ էր Բոլոնյայում և հանդես էր գալիս Myristic կեղծանվան տակ։ Հաճախ պոեմներ էր հրապարակում իր ընկերուհու՝ Լուիզա Վիկոյի հետ։ «Փիլիսոփայության սկզբունքների» իր թարգմանության մեջ նա հայտարարում է, որ կանայք, ի տարբերություն նրան ինչին հավատում են իր ժամանակակիցները, ոչ թե մտավոր հետամնաց են ի ծնե, այլ պարզապես կրթության պակաս ունեն։


== Աշխատություններ ==
«La tradutrice a' lettori», Prefazione alla traduzione de I Principi della filosofia di Renato Des-Cartes'. Tradotti dal francese col confronto del latino in cui l’autore gli scrisse da Giuseppa Eleonora Barbapiccola tra gli Arcadi Mirista, Mairesse,Torino, 1722.
Sonetto contenuto nella raccolta Componimenti in lode del padre Michelangelo da Reggio di Lombardia, cappuccino, predicatore nel duomo di Napoli, nella quaresima dell’anno CIOIOCCXXIX di Giambattista Vico, Stamperia di F. Mosca, Napoli, 1729.


== Ծանոթագրություններ ==


== Գրականություն ==
E. Grillo, BARBAPICCOLA, Giuseppa Eleonora", Dizionario Biografico degli Italiani, vol. VI, Istituto dell'Enciclopedia Italiana Treccani
Miriam Focaccia, Barbapiccola Giuseppa Eleonora, da Scienza a due voci, Բոլոնիայի համալսարան
The Feminist Encyclopedia of Italian Literature, (a cura di Rinaldina Russell), Greenwood Press, Westport Connecticut, 1997
Paula Findlen, Rebecca Marie Messbarger, «Giuseppa Eleonora Barbapiccola», in Maria Gaetana Agnesi et alia. The Contest for Knowledge, University of Chicago Press, 2005 ISBN 978-0-226-01055-7 (pp. 37–66)
Գլուբոչոկ (գյուղ, Ժիտոմիրի շրջան)

Անվան այլ կիրառումների համար տե՛ս՝ ԳլուբոչոկԳլուբոչոկ (ուկրաիներեն՝ Глибочок), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1650 թվականին։
2001 թվականի տվյալներով Գլուբոչոկ գյուղում բնակվում էր 570 մարդ։ Բնակավայրը զբաղեցնում է 1714 կմ² տարածք։ Բնակչության խտությունը կազմում էր 332,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Elbit Hermes 900

Elbit Hermes 900, մարտավարական, հետախուզային ԱԹՍ, նախագծվել է իսրայելական Elbit Systems կազմակերպության կողմից։ Առաջին թռիչքը կատարել է 2009 թվականի դեկտեմբերին։ Սերիական արտադրությունը սկսվել է Իսրայելում 2010 թվականի կեսից։
ԱԹՍ-ն ունի մոդուլային կառուցվածք, ինչը թույլ է տալիս արագ փոխել նրա վրա տեղադրված հիմնական սարքավորումները։ Կառավարումը կատարվում է արբանյակային կապի միջոցով վերգետնյա կառավարման կենտրոնից։


== Նկարագիր ==
«Hermes 900» ունի թռիչքի մեծ բարձրություն և նախատեսված է դիտարկումներ, հսկողություն կամ հետախուզություն կատարելու համար։ Որպես հնարավոր կիրառման տարբերակ դիտարկվում է նաև հարվածային համակարգերով զինումը։
Կառավարման համակարգը համապատասխանում է այլ Hermes տիպի սարքերի համակարգերին, ինչը հնարավորություն է տալիս մեկ օպերատորին վերահսկել տարբեր տիպի ԱԹՍ-ներ։
Սարքը կարող է թռչել մինչև 9000 մետր ծովի մակերևույթից բարձր և կարող է տեղավորել մինչև 350 կիլոգրամ օգտակար բեռ։


== Տարբերակներ ==
«Hermes 900» - բազային մոդել։
«Hermes 900 „Kohav“ (Աստղ)» - նոր կառավարման համակարգով տարբերակ։


== Տակտիկա-տեխնիկական առանձնահատկություններ ==
Թևերի բացվածքը՝ 15 մ
Առավելագույն թռիչքային զանգվածը՝ 1180 կգ


=== Թռիչքային առանձնահատկություններ ===
Թռիչքի առավելագույն տևողությունը՝ 36 ժ
Գործնական թռիչքի առավելագույն բարձրությունը՝ 9000 մ


== Օպերատորներ ==
 Իսրայել - 2010 թվականի մայիսին Իսրայելի օդուժը գնել է մի շարք նոր ԱԹՍ-ներ, ընդհանուր առմամբ 50 միլիոն ԱՄՆ դոլար գնով, դրանց մեջ ներառվում էին երեք «Hermes 900», գնահատման նպատակով։ 2011 թվականի փորձարկումները ավարտվեցին, և կայացվեց որոշում այս տիպի ԱԹՍ-ների գնման մասին 2012 թվականին։
 Ադրբեջան - 2012 թվականի տվյալների համաձայն գործում են 12 «Hermes 900» տիպի ԱԹՍ։
 Կոլումբիա - 2014 թվականի նոյեմբերի տվյալներով 1 «Hermes 900»։
 Բրազիլիա - 2014 թվականի մարտին կնքվել է պայմանագիր Hermes 900 սարքերի մատակարարման մասին
 Շվեյցարիա - 2015 թվականի նոյեմբերի պայմանագիր է կնքվել ընդհանուր առմամբ 200 միլիոն դոլար արժողության «Hermes 900 HFE» ԱԹՍ-ների գնման մասին


== Կիրառում ==
2020 թվականի հուլիսի 14-ին հայ-ադրբեջանական ռազմական բախման ընթացքում Ադրբեջանի ԶՈՒ կրակի կառավարման համակարգ հանդիսացող Elbit Hermes 900 անօդաչու թռչող սարքը կիրառվել է Հայաստանի տարածքում և Հայաստանի ԶՈՒ հակաօդային պաշտպանության ստորաբաժանումը խոցել է այն։ Համարվում է, որ սա աշխարհում առաջին խոցված Elbit Hermes 900-ն է։


== Տես նաև ==
 Elbit Hermes 180
 Elbit Hermes 450


== Ծանոթագրություններ ==


== Արտաքին հղումներ ==
ԱԹՍ-ի էջը արտադրողի կայքում (անգլ.)
Hermes 900 Brochure Archived 2012-04-02 at the Wayback Machine. (անգլ.)
Hermes 900 Archived 2011-07-05 at the Wayback Machine., Elbit Systems (անգլ.)
Hermes 900 MALE Tactical UAV System Archived 2010-05-29 at the Wayback Machine., Defense Update (անգլ.)
Hermes 900, Israeli-weapons.com (անգլ.)
Մարտին Կասյան

Անվան այլ կիրառումների համար տե՛ս՝ Կասյան (այլ կիրառումներ)Մարտին Վահանի Կասյան (սեպտեմբերի 14, 1905(1905-09-14), Աբասթուման, Ախալցխայի գավառ, Թիֆլիսի նահանգ, Ռուսական կայսրություն - հոկտեմբերի 25, 1995(1995-10-25), Երևան, Հայաստան), հայ խորհրդային մեխանիկ։ ՀԽՍՀ ԳԱ ակադեմիկոս (1956), ՀԽՍՀ գիտության վաստակավոր գործիչ (1960)։ 


== Կենսագրություն ==
Ավարտել է Թբիլիսիի Վլադիմիր Իլյիչ Լենինի անվան պոլիտեխնիկական ինստիտուտը (1928)։ 1949 թվականից Երևանի պոլիտեխնիկական ինստիտուտի մեքենաշինության տեխնոլոգիայի ամբիոնի վարիչն է։ 1955 թվականին ընտրվել է ՀԽՍՀ ԳԱ տեխնիկական գիտությունների բաժանմունքի ակադեմիկոս քարտուղար։ 1957-1961 թվականներին եղել է ՀԽՍՀ Մինիստրների խորհրդի պետական գիտատեխնիկական կոմիտեի (ՊԳՏԿ) նախագահը և ԽՍՀՄ ՊԳՏԿ-ի անդամ։

1963 թվականից հասարակական կարգով եղել է «Գիտություն և տեխնիկա» պարբերականի գլխավոր և Հայկական ՄԱՀ ԳԱ տեղեկագրի տեխնիկական գիտությունների բաժանմունքի պատասխանատու խմբագիր։ Հիմնականում զբաղվել է մետաղների կտրման և մեքենաշինության տեխնոլոգիայի հարցերով. մետաղների կտրման պրոցեսները կառավարող ֆիզիկական հիմունքների հայտնաբերմամբ, ռեժիմային դաշտի՝ մեքենաների շահագործման պայմաններում լծորդների որակը և դրանց երկարակեցությունը որոշող օպտիմալ պարամետրների սահմանմամբ։ Ստեղծել է բնական քարերը (այդ թվում բազալտները) մշակող հատուկ հաստոցներ։


== Երկեր ==
Մետաղների կտրման հիմունքները, 2 հրատարակություն, Երևան, 1961 (համահեղինակ)։
Оптимизация режимов резания при решении технологических задач, Е., 1981 (համահեղինակ).


== Գրականություն ==
Мартын Ваганович Касьян. Библиография, Е., 1975.
Կորպուստա

Կորպուստա (ռուս.՝ Корпуста, բաշկիրերեն՝ Кәрпәсте), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 26 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալպարաիսո (տարածաշրջան)

Անվան այլ կիրառումների համար տե՛ս՝ Վալպարաիսո (այլ կիրառումներ)Վալպարաիսո (իսպ.՝ Región de Valparaíso), տարածաշրջան Չիլիում, երկրի առաջին մակարդակի վարչական միավորներից մեկը։ Վարչական կենտրոնն է Վալպարաիսո քաղաքը։ Տարածաշրջանը ղեկավարում է նախագահի կողմից նշանակված ինտենդանտը։


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով տարածաշրջանում բնակվում է 1 539 852 մարդ, բնակչության խտությունը կազմում է 93, 92 մարդ/կմ²։
Վալպարաիսո տարածաշրջանի տարածքի ընդհանուր մակերեսը կազմում է 16 396, 1 կմ²։


== Վարչական բաժանում ==
Վալպարաիսոն ներառում է 7 նահանգ և 38 համայնք։


== Ծանոթագրություններ ==


== Տես նաև ==
Չիլիի վարչական բաժանում


== Արտաքին հղումներ ==
Վալպարաիսո տարածաշրջանի պաշտոնական կայքը Archived 2011-06-15 at the Wayback Machine. (իսպ.)
Ֆրեսնեդիլյաս դե լա Օլիվա

Ֆրեսնեդիլյաս դե լա Օլիվա (իսպ.՝  Fresnedillas de la Oliva), քաղաք և մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Սեռա Օստե դե Մադրիդ շրջանում։ Տարածքը կազմում է 28.2 կմ2, բնակչությունը՝ 1507 մարդ (2010 թվականի տվյալներով)։ Պրովինցիայի վարչական կենտրոնից գտնվում է 55 կմ հեռավորության վրա։


== Արտաքին հղումներ ==
Պաշտոնական կայք
Յուջին Ֆամա

Յուջին Ֆրենսիս Ֆամա (անգլ.՝ Eugene Francis Fama, փետրվարի 14, 1939(1939-02-14), Բոստոն, ԱՄՆ), ամերիկացի ականավոր տնտեսագետ, Նոբելյան մրցանակի դափնեկիր՝ ակտիվների գների փոփոխման էմպիրիկ վերլուծության համար (2013), արդյունավետ շուկայի վարկածի հեղինակ, որը ենթադրում է, որ ամբողջ էական ինֆորմացիան միանգամից և ամբողջովին արտացոլվում է արժեթղթերի գնի մեջ ։


== Կենսագրություն ==
Յուջին Ֆաման մեծացել է Բոսթոնի ոչ հարուստ թաղամասերից մեկում։ Ավարտել է կաթոլիկ դպրոց, այնուհետև ընդունվել Թաֆթսի համալսարան (Մեդֆորդ, Մասաչուսեթս)։ Սկզբից որպես հիմնական առարկա է ընտրում ֆրանսերենը, սակայն ամուսնանալով փոխում է մասնագիտությունը և ընտրում տնտեսագիտությունը։ Աշխատել է որպես գիտաշխատող տնտեսագիտության պրոֆեսոր Հարրի Էրնեստի գլխավորությամբ, ով ֆոնդային շուկայում ուսումնասիրում էր գների դինամիկան։ 1960 թվականին Թաֆթսի համալսարանում ստացել է բակալավրի աստիճան, 1963 թվականին Չիկագոյի համալսարանի մագիստրոսի, իսկ 1964 թվականին՝ դոկտորի աստիճան։ 1963 թվականից դասավանդում է Չիկագոյի համալսարանում (պրոֆեսոր 1968 թվականից)։ Անդամակցում է Journal of Financial Economics խմբագրակազմին։
1989 թվականից ԱՄՆ գիտությունների և արվեստի ակադեմիայի ակադեմիկոս։


== Աշխատություններ ==
The Theory of Finance (1972) (Մերթոն Միլլերի հետ համատեղ)
Foundations of Finance (1976)
Value versus Growth։ The International Evidence (1998) (Քեննեթ Ֆրենչի հետ համատեղ)
Forecasting Profitability and Earnings (2000) (Քեննեթ Ֆրենչի հետ համատեղ)


== Գրականություն ==
Питер Бернстайн Фундаментальные идеи финансового мира. Эволюция = Capital Ideas Evolving. — М.: «Альпина Паблишер», 2009. — 256 с. — ISBN 978-5-9614-0972-7
Уильям Бернстайн Манифест инвестора: Готовимся к потрясениям, процветаниюи всему остальному = The Investor’s Manifesto. Preparing For Prosperity, Armageddon, And Everything In Between. — М.: Альпина Паблишер, 2013. — 229 с. — ISBN 978-5-9614-1815-6


== Ծանոթագրություններ ==


== Արտաքին հղումներ ==
Յուջին Ֆամայի կենսագրությունը Archived 2006-09-13 at the Wayback Machine.
Կիրիշիի շրջան

Կիրիշիի շրջան (ռուս.՝ Киришский район), մունիցիպալ շրջան Ռուսաստանի Դաշնության Լենինգրադի մարզում։
Ստեղծվել է 1931 թվականին։ Վարչական կենտրոնը՝ Կիրիշի։


== Աշխարհագրություն ==
Շրջանի տարածքի մակերեսը կազմում է 3019,3 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 63764 մարդ։ Բնակչության խտությունը կազմում էր 21,12 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սելենկա (գյուղ, Դորոգոբուժսկի շրջան)

Սելենկա (ռուս.՝ Селенка), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիկուարի (ազգային պարկ)

Բիկուարի ազգային պարկ (պորտ.՝ Parque Nacional do Bicuar), Անգոլայի ազգային պարկ։ Այգին գտնվում է Ուիլա գավառի հարավում, Մուկորե (Mucope) գետափին, որը Կունենի (Cunene) վտակն է։ Միակ բնական սահման համարվում է  Osse գետը։ Այգու հարավ-արևելքում գտնվում են Մուլոնդո (Mulondo) և Տեկազա (Tecaza) բնակավայրերը։ Այգին գտնվում է ծովի մակերևույթից 1200 մ բարձրության վրա գտնվող հարթ տարածքում։ Այգու տարածքը 7900 կմ² է։ Տարեկան միջին տեղումները գերազանցում են  800մմ։
Այգին գտնվում է Զամբեզիայի ֆիտոգեագրական շրջանում և ունի երկու  գոտի` թափվող թփերի գոտի, ինչպես նաև տափաստան և սավաննա։ Այգու բուսական աշխարհը  միոմիայի և ավազաքարերի խառնուրդ է, չոր թփուտներով  և  տեղ-տեղ մարգագետիներով անտառներ։ Ներկայացված տեսակների շարքում են` Brachystegia, Julbernardia և Baikiaea, ակացիա, ստերկուլիա, ադանսոնիա և կոմիֆորիա։ Այգուն միացված է երկու ճահճոտ տեղանքներ, որոնք համարվում են ջրային վայր կենդանիների համար։
Այգու կենդանական աշխարհը ներառում է այնպիսի կաթնասուններ, ինչպիսիք են շականակագույն բորենին, առյուծ և արևադարձային փիղ name="birdlife"/>: 2013  թվականի փետրվարին այգու պատասխանատուները հայտարարեցին, որ այգի վերադարձան այնպիսի կենդանիներ, ինչպիսիք են փղերը, առյուծները, ընձառյուծները և զեբրերը։ Այժմ որոնվում է կարմիր գոմեշը, որը համարվում է այգու թալիսմանը։ Ընդհանուր այգում ապրում են 62 տեսակ կաթնասուններ, 23 տեսակ ամֆիբիներ և 27 տեսակ սողուններ։
1973 թվականի սեպտեմբերին մեկ օրվա ընթացքում դիտարկիչները նշել են 143 տեսակի թռչուններ։ BirdLife International-ի տվյալներով այդ թիվը մեծապես գերազանցվել է։ Այգում հայտնաբերվել են այնպիսի գիշատիչ թռչուններ, ինչպիսիք են` գորշ ոսկրկուլը, աֆրիկյան ականջավոր անգղը, աֆրիկյան սպիտակավիզ անգղը, բաթելուրը, տափաստանային արծիվը, Վահլբերգի արծիվը, կատարավոր արծիվը, ծիծեռնակապոչ թռչուն և այլն։ Բացի այդ, այգում կա ավելի քան 36 տեսակի ջրվեժներ։
Այգին կառուցվել է 1964 թվականին (ըստ այլ տվյալներ`1953 թվականին) խոշոր կաթնասունների պաշտպանության համար։ Այգու գործունեությունը վերականգնվել է 2008 թվականին։


== Ծանոթագրություններ ==


== Աղբյուրներ ==
Bikuar/Huila National Park Archived 2015-01-20 at the Wayback Machine. // protectedplanet.net
Դոս Էրմանաս

Դոս Էրմանաս (իսպ.՝ Dos Hermanas, Երկու քույրեր), քաղաք և մունիցիպալիտետ Իսպանիայում։ Գտնվում է Անդալուսիա ինքնավար համայնքում՝ Սևիլյա պրովինցիայի մեջ։ Մտնում է Մեծ Սևիլյա շրջանի կազմում։ Աշխարհագրորեն տեղակայված է Գվադալկիվիր գետի կիրճում։
Զբաղեցնում է 160,52 կմ² մակերես, բնակչության խտությունը կազմում է 814,80 մարդ/1կմ²։ Ծովի մակարդակից միջին բարձրությունը 42 մ է։
Քաղաքը բաժանված է 4 կենտրոնների՝

Դոս Էրմանաս
Ֆուենտե դել Ռեյ
Մարիսմա ի Պունտալես Ադրիանո
Մոնտեկինտո


== Ժողովրդագրություն ==
2014 թվականի հունվարի 1-ի տվյալներով քաղաքում ապրում է 130369 մարդ և այդ ցուցանիշով զբաղեցնում է Անդալուսիայի 12 քաղաքների շարքը, որոնց բնակչությունը գերազանցում է 100 000 մարդը։ Վերջին 40 տարիներին Դոս Էրմանասի բնակչությունը կտրուկ աճել է ի շնորհիվ քաղաքում զարգացող արդյունաբերության և Անդալուսիայի մայրաքաղաքին մոտ գտնվելու։ 1970 թվականին բնակչությունը կազմել է ընդամենը 39677 մարդ։ Ըստ 2007 թվականի Բնակչության բուրգի տվյալների քաղաքի բնակչության մեծամասնությունը երիտասարդ և միջին տարիքի անձինք են, ի տարբերություն Իսպանիայի այլ բնակավայրերի, որտեղ բնակչության ճնշող մեծամասնությունը միջինից բարձր և ծեր մարդիկ են։


== Ծանոթագրություններ ==


== Արտաքին հղումներ ==
Պաշտոնական կայք (իսպ.)
Localización IEA Archived 2007-09-29 at the Wayback Machine. (իսպ.)
Estadísticas IEA Archived 2012-03-04 at the Wayback Machine. (իսպ.)
Sobre Dos Hermanas (իսպ.)
Պետաբայթ

Պետաբայթ (միջազգային անվանումը՝ Pbyte, PB) , ինֆորմացիայի չափման միավոր, հավասար 1024 Տերաբայթի կամ 250 բայթի։
Թույլատրվում է գրառման հետևյալ ձևերը՝ Պբայթ կամ ՊԲ (հայերեն), Пбайт կամ ПБ (ռուսերեն), Pbyte կամ PB (անգլերեն)։
Միջազգային ստանդարտներով Պետա- նախածանցը նշանակում է 1015 = 1 000 000 000 000 000 բայթ։


== Պետաբայթի կիրառություն ==
Տարբեր բնագավառներում տվյալների ծավալների նկարագրության օրինակներ «պետաբայթի» կիրառմամբ.

Որոնում Համացանցում — Googleը յուրաքանչյուր օր վերամշակում է մոտավորապես 24 պետաբայթ տվյալներ։
Հեռահաղորդակցություն — AT&T ցանցով յուրաքանչյուր շաբաթ փոխանցվում է 19 պետաբայթ տրաֆիկա։
Ֆիզիկա — Մեծ հադրոնային կոլայդերի էքսպերիմենտի ժամանակ տարվա ընթացքում հաջորդ վերամշակման համար փոխանցում են 4 պետաբայթ ծավալով տվյալներ։
Արխիվներ — Համացանցի արխիվ պարունակում է մոտավորապես 40 պետաբայթ տվյալներ 2014 թվականի մայիսի 29-ի դրությամբ։
Ֆայլերի փոխանակում — Rutracker.org տրեկերի միջոցով բեռնվել է 2014 թվականի օգոստոսի 4-ից մոտավորապես 2.562 պետաբայթ տվյալներ։
Համակարգչային գրաֆիկա — «Ավատար» կինոնկարի հատուկ էֆեկտների համար Weta Digital ընկերության կողմից ներգրավված է եղել պետաբայթից ավելի տվյալներ
Խաղեր — Blizzardի ներկայացուցիչները 2009 թվականին պատմեցին ռեսուրսների մասին, որոնք ծախսվել էին World of Warcraft օնլայն խաղերի սերվերի աշխատանքի ժամանակ. Դրանք էին՝ 75000 պրոցեսոր, 1.3 պետաբայթ տեղ կոշտ սկավառակների վրա և 4600 մարդ աշխատակազմից .։
Ֆեյսբուք — Ինչպե՞ս է Ֆեյսբուքը պահպանում 300 պետաբայթ և զարգացնում ենթակառուցվածքները։
Գենետիկա — Մեկ գրամ մանրէն կարող է պահպանել իր մեջ 900 տերաբայթից ավելի ինֆորմացիա։


== Արտահամակարգային միավոր ==
Միավորների միջազգային (ՍԻ) համակարգի տասնապատիկ և բաժնեմասային միավորների անվանումները։
Արտահամակարգային միավոր

		


== Ծանոթագրություններ ==


== Տես նաև ==
Բիթ
Բայթ
Կիլոբայթ
Մեգաբայթ
Գիգաբայթ
Տերաբայթ
Պետաբայթ
Խաղացողի կերպար

Խաղացողի կերպար կամ խաղալի ենթակա կերպար (անգլերեն՝ player character կամ playable character), վիդեոխաղի կամ սեղանի վրա դրված դերախաղի հորինված կերպար է, որի գործողությունները վերահսկվում են ոչ թե խաղի կանոնների, այլ խաղացողի կողմից։ Այն կերպարները, որոնք չեն կառավարվում խաղացողի կողմից, կոչվում են ոչ խաղացող կերպարներ (ՈԽԿ)։ Չխաղացող կերպարների գործողությունները սովորաբար վարվում են հենց խաղի կողմից՝ տեսախաղերում կամ համաձայն կանոնների, որոնց հետևում է խաղավարի մրցավարը սեղանի վրա գտնվող դերային խաղերում։ Խաղացողի կերպարը գործում է որպես գեղարվեստական, այլընտրանքային մարմին այն խաղացողի համար, որը վերահսկում է կերպարը։
Վիդեոխաղերը սովորաբար ունենում են մեկ խաղացողի կերպար՝ յուրաքանչյուր խաղ խաղացողի համար։ Որոշ խաղեր, ինչպիսիք են բազմախաղացող առցանց մարտադաշտը, հերոս հրաձիգը և մարտական խաղերը, խաղացողի համար առաջարկում են խաղացողի կերպարների խումբ՝ թույլ տալով խաղացողին վերահսկել դրանցից մեկը միաժամանակ։ Այն դեպքում, երբ հասանելի է մեկից ավելի խաղացողի կերպար, կերպարները կարող են ունենալ տարբերվող ունակություններ և տարբեր խաղաոճեր։


== Ընդհանուր ակնարկ ==


=== Անձնանշաններ ===
Խաղացողի կերպարը երբեմն կարող է հիմնված լինել իրական անձի վրա, հատկապես սպորտային խաղերում, որոնք օգտագործում են իրական մարզիկների անուններն ու նմանությունները։ Պատմական դեմքերն ու առաջնորդները երբեմն կարող են հանդես գալ նաև որպես կերպարներ, հատկապես ռազմավարության կամ կայսրության կառուցման խաղերում, ինչպիսիք են Sid Meier's Civilization շարքը։ Նման խաղացողի կերպարն ավելի ճիշտ ավատար է, քանի որ խաղացողի կերպարի անունն ու կերպարը սովորաբար քիչ ազդեցություն ունեն խաղի վրա։ Անձնանշանները սովորաբար հանդիպում են նաև կազինո խաղերի սիմուլյացիաներում։


== Ծանոթագրություններ ==
Սամվել Սարգսյան (դերասան)

Անվան այլ կիրառումների համար տե՛ս՝ Սամվել Սարգսյան (այլ կիրառումներ)Սամվել Սարգսյան (սեպտեմբերի 18, 1955(1955-09-18), Երևան, Հայկական ԽՍՀ, ԽՍՀՄ), հայ դերասան։


== Կենսագրություն ==
1961-1971 թվականներին սովորել է Երևանի Գայի անվան թիվ 129 միջնակարգ դպրոցում, 1971-1975 թվականներին՝ Երևանի գեղարվեստա-թատերական ինստիտուտում։ 1980-ականներին աշխատել է Գյումրիի Վարդան Աճեմյանի անվան պետական դրամատիկական թատրոնում, 1990-ական թվականներին շուրջ 8 տարի՝ Երևանի Սունդուկյանի անվան ազգային ակադեմիական թատրոնում։
2005-2008 թվականներին բնակվել է ԱՄՆ-ում։


== Ֆիլմեր ==
«Մեր մանկության տանգոն», 1984
«Մարիամ», 2005
«Փեսացուն կրկեսից», 2011
«Սուպեր մամա», 2014


== Հեռուստասերիալներ ==
«Կյանքի գինը»
«Վերադարձ»
«Խաչվող հետքեր»
«Վենդետտա»
«Կարմիր բլուր»
«Շիրազի Վարդը»


== Պարգևներ ==
ՀՀ մշակույթի նախարարության ոսկե մեդալ, 2014


== Ծանոթագրություններ ==
Տիրսհայմ

Տիրսհայմ (գերմ.՝ Thiersheim), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Վունզիդել Ֆիխտելի շրջանի կազմում։ Բնակչությունը կազմում է 1918 մարդ (ըստ 2010 թվականի դեկտեմբերի 31-ի)։ Տարածքը կազմում է 23,69 կմ²։ Պաշտոնական կոդ՝ 09 4 79 158։


== Գրականություն ==
Friedrich Wilhelm Singer (Hrsg.)։ Heimat an der Hohen Warte. Selbstverlag des Marktes Thiersheim, 1982.
Harald Stark։ Die Familie Notthafft - auf Spurensuche im Egerland, in Bayern und Schwaben. Weißenstadt 2006, ISBN 3-926621-46-X
Dietmar Herrmann։ Flurnamensteine in und um Thiersheim; in։ Der Siebenstern 2011, S. 288


== Ծանոթագրություններ ==


== Արտաքին հղումներ ==
Պաշտոնական էջ (գերմ.)
Gemeinde Thiersheim
Քաղենյոն

Քաղենյոն (ֆրանսերեն՝ Quaregnon), քաղաք Բելգիայում։ 


== Աշխարհագրական դիրք ==
Քաղենյոն քաղաքը, որը գտնվում է Բելգիայի արևմտյան հատվածում՝ Ֆրանսիայի սահմանին մոտ, արդյունաբերական շրջանի արվարձան է։ Այն համարվում է արվարձան Մոնս։ Վարչական մասը գտնվում է Էնո շրջանի մոտ։ Քաղաքի տարածքը 11,08 կմ2 է։ Բնակչությունը 18.789 մարդ (2008 թվականի տվյալներով)։ Բնակչության խտությունը 1.696 մարդ/կմ2


== Նկարներ ==

		


== Աղբյուրներ ==
Անրի Ֆիլիպ Պետեն

Անրի Ֆիլիպ Պետեն (ապրիլի 24, 1856(1856-04-24)[…], Կոշի ա լա Տուր, Ֆրանսիական երկրորդ կայսրություն - հուլիսի 23, 1951(1951-07-23)[…], Պորտ Ժուանվիլ, L'Île-d'Yeu), ֆրանսիացի ռազմական և պետական գործիչ, մարշալ (1918)։ 1917-1918 թվականներին (առաջին համաշխարհային պատերազմի ժամանակ)՝ ֆրանսիական զորքերի գլխավոր հրամանատար։ 1925-1926 թվականներին գլխավորել է Մարոկկոյում ազգային-ազատագրական ապստամբությունը ճնշող ֆրանսիական զորքերը։ 1920-1931 թվականներին՝ Բարձրագույն ռազմական խորհրդի փոխնախագահ, 1934 թվականին՝ ռազմական մինիստր։ 1930-ական թվականներին Պետենը սերտորեն կապված էր ֆրանսիական ֆաշիստների (կագոլլյարների) հետ։ 1939-1940 թվականներին Ֆրանսիայի դեսպանն էր ֆրանկոյական Իսպանիայում։ 1940 թվականի մայիսից՝ փոխպրեմիեր, հունիսից՝ պրեշմիեր մինիստր։ Վարել է պրոֆաշիստական պարտվողական գիծ, ստորագրել է զինադադար ֆաշիստական Գերմանիայի հետ։ 1940 թվականի հուլիսից մինչև 1944 թվականի օգոստոսին գլխավորել է «Վիշիի» պրոհիտլերյան վարչակարգը։ Ֆրանսիայի ազատագրումից հետո դատապարտվել է մահվան, որը փոխարինվել է ցմահ բանտարկությամբ։


== Ծանոթագրություններ ==
Դարաքյոյ (Երզնկայի գավառ)

Դարաքյոյ, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մոսե Ջանաշվիլի

Մոսե Ջանաշվիլի (վրաց.՝ მოსე ჯანაშვილი) (մարտի 19 (31), 1855, Əlibəyli, Ադրբեջան - ապրիլի 19, 1934(1934-04-19), Թիֆլիս, ԱԽՖՍՀ, ԽՍՀՄ), վրացի պատմաբան, ժողովրդագրագետ և լեզվաբան։


== Կենսագրություն ==
Մոսե Ջանաշվիլին ծնվել է Կաղսկիի շրջանի Կախ քաղաքում (ներկայիս Ադրբեջանում)։ Կրթությունը ստացել է Թբիլիսիիում և Քութայիսում, ապա 1875 թվականից մինչև 1920 թվականները աշխատել որպես ուսուցիչ։ Ավելի ուշ աշխատել է Թբիլիսիի պետական համալսարանում որպես պրոֆեսոր։ Հիմնականում զբաղվել է միջնադարյան վրացական տարեգրությունների և սրբագրական գրականության ուսումնասիրությամբ։
Ջանաշվիլին ենթադրել է, որ վրացական լեզուները կապված են հնդրեվրոպական լեզուների հետ։ Նրա աճյունը գտնվում է Մթածմինդա պանթեոնում։


== Ծանոթագրություններ ==


== Արտաքին հղումներ ==
Մոսե Ջանաշվիլի
Apache լիցենզիա

Apache լիցենզիա (անգլ.՝ Apache License) անվճար ծրագրային ապահովման արտոնագիր է՝ հաստատված Apache Software Foundation ընկերության կողմից։


== Տարբերակի պատմություն ==
Apache Արտոնագիր 1.1-ը հաստատվել է 2000 թվականին ASF-ի կողմից։ Ունի որոշակի առավելություններ և կոդի գրառման պարզություն։


== Apache Արտոնագիր 2.0 ==
2004 թվականի հունվարին ASF-ը հաստատեց Apache Արտոնագիր 2.0-ը։ Այս լիցենզիան հիմնականում աշխատում է MIT-ի, BSD-ի և Apache License 1.1-ի նման` որոշ լրացուցիչ առավելություններով։ Օրինակ, այլ լիցենզիաներով ածանցյալ աշխատանքների լիցենզավորումը թույլատրվում է Apache License 2.0-ի պայմաններով։
Հիմնական փոփոխությունները` լիցենզիայի ավելի հեշտ օգտագործումը ոչ ASF նախագծերի համար, բարելավված համատեղելիություն GPL-ի հետ, լիցենզիայի նկարագրության հղումն օգտագործելու հնարավորություն` այն յուրաքանչյուր ֆայլում նկարագրելու փոխարեն։


== Ծանոթագրություններ ==


== Արտաքին հղումներ ==
«Licenses» (անգլերեն)։ Apache։ Արխիվացված է օրիգինալից 2012-02-29-ին։ Վերցված է 07.08.2010  
«Apache Public Licenses» (անգլերեն)։ OSI։ Արխիվացված է օրիգինալից 2012-02-29-ին։ Վերցված է 07.08.2010  
«Перевод лицензии Apache 2.0 на русский язык»։ Արխիվացված է օրիգինալից 2012-05-19-ին։ Վերցված է 2012-03-19